Otočje Antipodes

Otočje Antipodes je otočje koje se nalazi u Tihom oceanu, 860 km jugoistočno od otoka Stewart, i teritorijalno pripada Novom Zelandu. Naziv je dobilo od grčkog izraza ἀντίποδες (anti = „nasuprot” i pous = „stopa”) za antipodu, tj. mjesto na zemlji koje je dijametralno suprotno nekom drugom mjestu; u slučaju otočja Antipodes to je Sjeverna Irska. Otočje Antipodes se sastoji od skupine negostoljubivih i nenaseljenih vulkanskih otočića ukupne površine kopna od 22 km². Pored glavnog Antipodes otoka površine 20 km², tu su i otoci: Bollons (2 km²), Windward i Archway, te manje hridi: Orde Lees, Leeward i South Islet. Najviša točka otočja je 402 m visok vulkan Mount Galloway na zapadnoj strani otoka Antipodes. Otočje Antipodes je nenaseljeno i cijelo je pretvoreno u rezervat prirode. Ekološki, ono pripada novozelandskim subantarktičkim otočjima koji su zajedno upisani na UNESCO-v popis mjesta svjetske baštine u Australiji i Oceaniji 1998. god.. Izvori Vanjske veze Antipodes Islands Arhivirano 2013-12-06 na Wayback Machine-u, Department of Conservation (en) Ostali projekti